
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 424 

2 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση Νομικών Προσώπων Κ.Α.Π.Η. των Δ.Δ. 
του Δήμου Καλλιδένδρου σε ενιαίο Νομικό Πρόσω¬ 
πο με την επωνυμία «Κέντρο Ανοικτής Προστασίας 


Ηλικιωμένων Δήμου Καλλιδένδρου». 1 

Έγκριση της σύστασης στο Δήμο Καλλιθέας Ανώνυμης 
Εταιρείας Κατασκευών με την επωνυμία: «Δημοτική 
Επιχείρηση Κατασκευών Δήμου Καλλιθέας 

(Δ.Ε.Κ.ΔΗ.Κ.Α.Ε.)». 2 

Χορήγηση άδειας άσκησης επαγγέλματος Φυσικού 
Νοσοκομείων εκτός της περιοχής των ιοντιζουσών 
ακτινοβολιών. 3 


ΑΠΟΦΑΣΕΙ Σ 

Αριθ. 2240 (1) 

Συγχώνευση Νομικών Προσώπων Κ.Α.Π.Η. των Δ.Δ. του 
Δήμου Καλλιδένδρου σε ενιαίο Νομικό Πρόσωπο με 
την επωνυμία «Κέντρο Ανοικτής Προστασίας Ηλικιω¬ 
μένων Δήμου Καλλιδένδρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπικής Αυτοδιοίκησης». 

3. Τις διατάξεις του άρθρου 203 παρ. 6 του Δημοτικού & 
Κοινοτικού Κώδικα (Π.Δ. 410/95). 

4. Την 2106/10.5.2001 (ΦΕΚ 597/Β/2001) απόφαση του 
Γενικού Γραμματέα Περιφέρειας Θεσσαλίας «Εξουσιο¬ 
δότηση στον Προϊστάμενο της Δ/νσης Τοπικής Αυτ/σης 
και Δ/σης Τρικάλων και στους Προϊσταμένους Τμημάτων 
της ίδιας Υπηρεσίας για υπογραφή εγγράφων με εντολή 
Γενικού Γραμματέα Περιφέρειας Θεσσαλίας». 

5. Τις διατάξεις του άρθρου 29Ατου Ν. 1158/85, το οποίο 
προστέθηκε με το άρθρο 27 του Ν. 2081/92 και την εγκύκλιο 
550/7.10.92 της Γραμματείαςτου Υπουργικού Συμβουλίου. 

6. Την 6/2004 απόφαση του Δημοτικού Συμβουλίου του 
Δήμου Καλλιδένδρου. 


7. Τους σχετικούς φακέλους των Νομικών Προσώπων, 
αποφασίζουμε: 

1. Τη συγχώνευση των Νομικών Προσώπων ΚΑΠΗ των 
Δ.Δ. Βαλτινού, Δενδροχωρίου, Κάτω Ελάτης και Φωτάδας 
του Δήμου Καλλιδένδρου, σε ενιαίο Νομικό Πρόσωπο με 
την επωνυμία «Κέντρο Ανοικτής Προστασίας Ηλικιωμέ¬ 
νων Δήμου Καλλιδένδρου». 

2. Σκοπός του Κέντρου Ανοικτής Προστασίας Ηλικιωμέ¬ 
νων Δήμου Καλλιδένδρου είναι: 

Η δημιουργία της απαραίτητης δομής για την ανάπτυξη 
δραστηριοτήτων και πρωτοβουλιών που αφορούν την 
υλοποίηση πολιτικών του Δήμου Καλλιδένδρου προς 
τους ανθρώπους της τρίτης ηλικίας για: 

α. Την πρόληψη και την αντιμετώπιση βιολογικών και 
κοινωνικών προβλημάτων των ηλικιωμένων, ώστε να πα¬ 
ραμείνουν αυτόνομα, ισότιμα και ενεργά μέλη του κοινω¬ 
νικού συνόλου. 

β. Την ενημέρωση, συνεργασία και ευαισθητοποίηση 
των δημοτών και των ειδικών φορέων σχετικά με τα προ¬ 
βλήματα και τις ανάγκες των ηλικιωμένων. 

γ. Την έρευνα και μελέτη για την υλοποίηση δράσεων 
υποστήριξης των ανθρώπων της Τρίτης Ηλικίας. 

δ. Την παροχή ιατροκοινωνικής προστασίας στους ηλι¬ 
κιωμένους, ώστε τα άτομα αυτά να παραμείνουν στην οι¬ 
κογένεια. 

ε. Την αδελφοποίηση με ΚΑΠΗ ή ομοειδείς φορείς του 
εσωτερικού και εξωτερικού με στόχο τη μεταφορά τεχνο¬ 
γνωσίας και εμπειρίας σε θέματα υποστήριξης των ηλι¬ 
κιωμένων 

3. Πόροι του Κ.Α.Π.Η. είναι: 

α) Η ετήσια Επιχορήγηση του Δήμου Καλλιδένδρου. 
β) Η επιχορήγηση και κάθε άλλη παροχή του Κράτους ή 
άλλου κρατικού και μη φορέα, είτε προς το ίδιο Νομικό 
Π ρόσωπο είτε προς το Δή μο Καλλιδένδρου για τα Νομικά 
Πρόσωπα. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες από ιδιώτες ή Νομικά Πρόσωπα. 

δ) Τα έσοδα από τη συμβολική χρηματική συμμετοχή 
των μελών, που έχουν ανάγκη προστασίας. 

ε) Οι εισπράξεις από το αντίτιμο πραγμάτων ή υπηρε¬ 
σιών που παρέχονται από το Νομικό Πρόσωπο, 
στ) Οι πρόσοδοι από την ίδια αυτού περιουσία, 
ζ) Η επιχορήγηση ή χρηματοδότηση από την Ευρωπαϊ¬ 
κή Ένωση. 

η) Η επιχορήγηση ή χρηματοδότηση από Εθνικά ή Ευ¬ 
ρωπαϊκά Προγράμματα. 

θ) Κάθε άλλη νόμιμη πρόσοδος 

4. ΔΙΟΙΚΗΣΗ 

Το Νομικό Πρόσωπο θα διοικείται από Διοικητικό Συμ¬ 
βούλιο το οποίο θα ορισθεί με απόφαση του Δημοτικού 
Συμβουλίου του Δήμου Καλλιδένδρου. 

5. ΠΕΡΙΟΥΣΙΑ 

Όλη η κινητή και ακίνητη περιουσία των ΚΑΠΗ των Δη¬ 
μοτικών Διαμερισμάτων. 

6. ΕΔΡΑ ΤΟΥ ΝΟΜΙΚΟΥ ΠΡΟΣΩΠΟΥ 

Έδρα του Νομικού Προσώπου ορίζεται το Δημοτικό Κα¬ 
τάστημα στο Δ.Δ. Βαλτινού του Δήμου Καλλιδένδρου. Σε 
κάθε δημοτικό διαμέρισμα θα λειτουργεί παράρτημα του 
Νομικού Προσώπου (παράρτημα ΚΑΠΗ) για την καλύτε¬ 
ρη εξυπηρέτηση των μελών του. 

7. Το Νομικό Πρόσωπο (ΚΑΠΗ) φέρει τη δικήτου σφρα¬ 
γίδα με την επωνυμία κυκλικά «ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΣ ΚΑΛΛΙΔΈΝΔΡΟΥ «και στον εσωτερικό κύκλο 
«ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(Κ.Α.Π.Η.) «και στο εσωτερικό απεικονίζει ανδρόγυνο ηλι¬ 
κιωμένων στηριζόμενο σε βακτηρία. 

8. Το Νομικό Πρόσωπο εκπροσωπείται στα Δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

9. Από τη δημοσίευση της παρούσας απόφασης για τη 
συγχώνευση στην Εφημερίδα της Κυβερνήσεως, το νέο 
Νομικό Πρόσωπο, στο οποίο συγχωνεύθηκαν τα άλλα, 
υποκαθίσταται αυτοδικαίως και χωρίς καμία άλλη διατύ¬ 
πωση σε όλα εν γένει τα δικαιώματα και τις υποχρεώσεις 
των συγχωνευθέντων νομικών προσώπων εξομοιούμενο 
με καθολικό ανάδοχο. 

10. Από τις διατάξεις της απόφασης αυτής δεν προκα- 
λείται δαπάνη σε βάρος του Νομικού Προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 19 Φεβρουάριου 2004 

Με εντολή Γενικού Γραμματέα Περιφέρειας 
Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 
-♦- 

Αριθ. 583 (2) 

Έγκριση της σύστασης στο Δήμο Καλλιθέας Ανώνυμης 
Εταιρείας Κατασκευών με την επωνυμία: «Δημοτική 
Επιχείρηση Κατασκευών Δήμου Καλλιθέας 
(Δ.Ε.Κ.ΔΗ.Κ.ΑΈ.)». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2539/97 και του Ν. 2503/97. 

2. Του άρθρου 1 του Ν. 2647/98. 

3. Τα άρθρα 277-284 του Π .Δ. 410/95 (ΔΚΚ). 

4. Την4699/Β'/29.8.97 (ΦΕΚ891/τ. Β79.10.97) απόφαση 
Γενικού Γραμματέα Περιφέρειας Νοτίου Αιγαίου «Περί 
μεταβίβασης δικαιώματος υπογραφής στους Προϊσταμέ¬ 
νους Δ/νσεων καιΤμημάτωντης Γενικής Δ/νσηςτης Περι¬ 
φέρειας στο Νομό Δωδ/σου». 

5. Την οικονομοτεχνική μελέτη. 

6. Την 490/2003 απόφαση του Δημοτικού Συμβουλίου 
Καλλιθέας, αποφασίζουμε: 


Εγκρίνουμε τη σύσταση στο Δήμο Καλλιθέας Ανώνυμης 
Εταιρείας Κατασκευών με την επωνυμία «Δημοτική Επιχεί¬ 
ρηση Κατασκευών Δήμου Καλλιθέας (Δ.Ε.Κ.ΔΗ.Κ.ΑΈ.)» 
της οποίας το όνομα, ο σκοπός, η διοίκηση και οι πόροιτου 
ορίζονται με τα παρακάτω άρθρα: 

Άρθρο 1 ο 

Επωνυμία 

Συνίσταται Ανώνυμη Εταιρεία Κατασκευών με την επω¬ 
νυμία: «Δημοτική Επιχείρηση Κατασκευών Δήμου Καλλι¬ 
θέας (Δ.Ε.Κ.ΔΗ.ΚΑ.Ε.). 

Άρθρο 2ο 
ΕΔΡΑ 

Έδρα της εταιρείας θα είναι το κτίριο του Πολιτιστικού 
Οργανισμού του Δήμου (πρώην κοινοτικό κατάστημα Κα¬ 
λυβιών), το οποίο θα παραχωρηθεί από το Δήμο για τις 
ανάγκες στέγασης της εταιρείας, συνολικού εμβαδού 
300 τ.μ. 

Άρθρο 3ο 

ΣΚΟΠΟΣ 

Σκοποί της εταιρείας είναι: 

• Η σύνταξη τεχνικών μελετών κατασκευαστικών έρ¬ 
γων, 

• Η κατασκευή και συντήρηση των έργων που είναι στα 
όρια και την ευθύνη του Δήμου ή έργα που αφορούν άλ¬ 
λους όμορους Δήμους, για τα οποία θα έχει τη δυνατότη¬ 
τα να συμμετέχει στους ανάλογους διαγωνισμούς. 

• Η παραγωγή αγαθών, η παροχή υπηρεσιών που 
έχουν ως σκοπό την εξυπηρέτηση του κοινού. 

• Η αξιοποίηση των διάσπαρτων πλουτοπαραγωγικών 
πόρων, η αύξηση του τοπικού προϊόντος και την επανε- 
πένδυση του πλεονάσματος στον τόπο παραγωγής του, 

• Η ανάπτυξη δραστηριοτήτων για την τουριστική ανα¬ 
βάθμιση της περιοχής προβολή και διαφήμιση, έκδοση 
διαφημιστικών εντύπων, εφημερίδων και τέλος η εκμε¬ 
τάλλευση τουριστικών εγκαταστάσεων (αναψυκτηρίων, 
κοντινών, ξενώνων, λαογραφικών και εκκλησιαστικών 
μουσείων ξενοδοχειακών μονάδων κλπ.). 

• Η οικονομική εκμετάλλευση των παραπάνω έργων 
που θα εκτελέσει η εταιρεία. 

Στόχος της εταιρείας είναι αφ’ ενός να αναβαθμίσει και 
να μειώσει τον απαιτούμενο χρόνο υλοποίησης των έρ¬ 
γων, αφετέρου δε να ενισχύσει την επιχειρηματική δρα¬ 
στηριότητα που αναπτύσσει ο ιδιωτικός τομέας στο νησί 
και γενικότερα η εκτέλεση έργων, η παραγωγή αγαθών 
και η παροχή υπηρεσιών με σκοπό την εξυπηρέτηση του 
κοινού. 

Σημαντική θα είναι η συμβολή της εταιρείας κατασκευ¬ 
ών στην συνεκμετάλλευση των δύο λατομείων που υπο¬ 
λειτουργούν στην περιοχή. Θα συμβάλει στην ολοκλήρω¬ 
ση της συνεργασίας με επιχειρήσεις υλικών ασφάλτου 
που λειτουργούν στην περιοχή. 

Για την επίτευξη του σκοπού της η εταιρεία μπορεί βά¬ 
σει συμβάσεων με νομικά ή φυσικά πρόσωπα να αναλαμ¬ 
βάνει την άσκηση και διαχείριση δραστηριοτήτων τους 
που ανάγονται στο σκοπό της εταιρείας ή είναι συναφείς 
προς αυτόν, να συνεργάζεται με φυσικά ή νομικά πρόσω¬ 
πα παρεμφερών σκοπών, να συμμετέχει στο κεφάλαιο 
υφιστάμενων ή ιδρυόμενων εταιρειών ή σε κοινοπραξίες 
για την εκτέλεση προγραμμάτων που έχουν σχέση με το 
σκοπό της εταιρείας, την αξιοποίηση Κοινοτικών πόρων 

(επιδοτήσεων, επιχορηγήσεων και δανείων) και εν γένει 
να αναπτύσσει τις δραστηριότητες της με οποιονδήποτε 
άλλο νόμιμο τρόπο αποφασίσουν τα αρμόδια προς τούτα 
όργανά της. Επίσης η εταιρεία μπορεί να συμμετέχει ως 
εκ τρίτου συμβαλλόμενη σε προγραμματικές συμβάσεις 
(άρθρο 35 του Π.Δ/τος410/95) και να παρέχει τις εν γένει 
υπηρεσίες της προς το δημόσιο, κοινωνικό και ιδιωτικό 
τομέα της οικονομίας. 

Άρθρο 4ο 

ΔΙΑΡΚΕΙΑ 

Η διάρκεια της εταιρείας ορίζεται για πενήντα (50) χρό¬ 
νια και αρχίζει από την καταχώρησή της στο Μητρώο Α.Ε. 
από την αρμόδια εποπτεύουσα αρχή της Διοικητικής Από¬ 
φασης για τη σύσταση της παρούσας εταιρείας και την 
έγκριση του καταστατικού της. Η διάρκεια της εταιρίας 
μπορεί να παραταθεί με τροποποίηση του άρθρου αυτού, 
μετά από απόφαση της Γενικής Συνέλευσης των μετόχων. 

Άρθρο 5ο 

ΜΕΤΟΧΙΚΟ ΚΕΦΑΛΑΙΟ -ΜΕΤΟΧΕΣ-ΜΕΤΟΧΟΙ 

1. Το κεφάλαιο της εταιρείας ορίζεται στο ποσό των 
801.000 ευρώ και διαιρείται σε 801 μετοχές ονομαστικής 
αξίας χιλίων 1000 ευρώ η κάθε μία, έκτων οποίων το 30% 
καλύπτεται το πρώτο χρόνο από τους μετόχους ανάλογα 
με το ποσοστό συμμετοχής τους και κατά 70% από τρα¬ 
πεζικό δανεισμό. 

2. Κατά τη διάρκεια της πρώτης πενταετίας από τη σύ¬ 
σταση της εταιρείας ή μέσα σε πέντε χρόνια από την 
έγκριση της σχετικής τροποποίησης του καταστατικού το 
Διοικητικό Συμβούλιο έχει το δικαίωμα με απόφαση την 
οποία θα λάβει με την πλειοψηφία των 2/3 του συνόλου 
των μελών του να αυξήσει το εταιρικό κεφάλαιο με την έκ¬ 
δοση νέων μετοχών μέχρι το διπλάσιο του καταβεβλημέ¬ 
νου εταιρικού κεφαλαίου όπως από το νόμο προβλέπεται. 

3. Η Γενική Συνέλευση έχει το δικαίωμα με απόφασή 
της, λαμβανομένης κατά τις διατάξεις του άρθρου 29 
παρ. 3 και 31 παρ. 1 του Κ.Ν 2190/1920 να αυξάνει το εται¬ 
ρικό κεφάλαιο με την έκδοση νέων μετοχών μέχρι το τε¬ 
τραπλάσιο του αρχικά καταβεβλημένου εταιρικού κεφα¬ 
λαίου ή το διπλάσιο από την έγκριση σχετικής τροποποί¬ 
ησης του Καταστατικού. 

4. Κατ’ εξαίρεση των διατάξεων των προηγούμενων πα¬ 
ραγράφων, για την αύξηση του μετοχικού κεφαλαίου 
απαιτείται πάντοτε απόφαση της Γ ενικής Συνέλευσης κα¬ 
τά της διατάξεις περί απαρτίας των άρθρων 29 παρ. 3 και 
4 και31 παρ. 2του Κ.Ν. 2190/1920 στην περίπτωση κατά 
την οποία τα αποθεματικά της εταιρείας υπερβούν το δέ¬ 
κατο του καταβεβλημένου μετοχικού κεφαλαίου. 

5. Οι σύμφωνα με τα παραπάνω αποφασιζόμενες αυξή¬ 
σεις του κεφαλαίου δεν αποτελούν τροποποίηση του κα¬ 
ταστατικού αυτού. 

6. Σε περίπτωση αυξήσεως του εταιρικού κεφαλαίου 
καθώς και εκδόσεως ομολογιών με δικαίωμα μετατροπής 
σε μετοχές παρέχεται δικαίωμα προτιμήσεως μέσα σε 
ορισμένη προθεσμία εφ’ ολοκλήρου του νέου κεφαλαίου 
και του ομολογιακού δανείου για την ανάληψη των νέων 
μετοχών υπέρ των κατά την εποχή εκδόσεως μετοχών και 
κατά την αναλογία της συμμετοχής τους στο υφιστάμενο 
εταιρικό κεφάλαιο και εφαρμογή του άρθρου 13 παρ. 5 
Κ.Ν 2190/1920. Μετά την πάροδο της προθεσμίας για την 
άσκηση του δικαιώματος προτιμήσεως τάσει το όργανο 
που αποφασίζει για την αύξηση του εταιρικού κεφαλαίου 


(Γενική Συνέλευση ή Διοικητικό Συμβούλιο). Οι τυχόν μη 
διατεθείσες μετοχές διατίθενται κατά προτίμηση στους 
υπόλοιπους Δήμους και Κοινότητες του Ν. Δωδεκανήσου 
καθώς και σε επιχειρήσεις των ΟΤΑ που εδρεύουν στο 
Νομό Δωδεκανήσου. 

7.0 χρόνος, ο τρόπος και οι προθεσμίες καταβολής της 
αξίας των εκδιδομένων νέων μετοχών και γενικά όλες οι 
λεπτομέρειες κάθε έκδοσης ορίζονται πάντοτε από το όρ¬ 
γανο το οποίο αποφασίζει την αύξηση του εταιρικού κε¬ 
φαλαίου (Γενική Συνέλευση ή Διοικητικό Συμβούλιο) τη¬ 
ρούμενων των διατάξεων του άρθρου αυτού και του Νό¬ 
μου 2190/1920. 

8. Μέσα στο πρώτο δίμηνο από τη σύσταση της εταιρείας 
ή από κάθε αύξηση του εταιρικού κεφαλαίου το Διοικητικό 
Συμβούλιο πρέπει να συνέλθει και να πιστοποιήσει αν έχει 
καταβληθεί το πρώτο μέρος του εταιρικού κεφαλαίου. Μέ¬ 
σα στην ίδια προθεσμία ο Πρόεδρος του Διοικητικού Συμ¬ 
βουλίου υποχρεούται να υποβάλλει στην εποπτεύουσα Αρ¬ 
χή αντίγραφο του σχετικού πρακτικού της συνεδρίασης. 

Άρθρο 6ο 

ΜΕΤΟΧΟΙ ΤΗΣ ΕΤΑΙΡΕΙΑΣ 

• Μέτοχοι της εταιρείας είναι: 

- Κατά96%του καταβεβλημένου εταιρικού κεφαλαίου ο 
Δήμος Καλλιθέας. 

- Κατά 2% του καταβεβλημένου εταιρικού κεφαλαίου η 
Αναπτυξιακή Δημοτική Επιχείρηση (ΑΔΕ) Καλλιθέας. 

- Κατά 2% του καταβεβλημένου εταιρικού κεφαλαίου η 
Δημοτική Επιχείρηση Ύδρευσης Αποχέτευσης Καλλιθέ¬ 
ας (ΔΕΥΑΚ). 

• Οι μέτοχοι δεν ευθύνονται έναντι τρίτων ή της Εται¬ 
ρείας πέραν της συμμετοχής τους. 

• Οι μέτοχοι, οι ειδικοί διάδοχοί τους και οι δανειστές 
μετοχών σε καμιά περίπτωση δεν μπορούν να προκαλέ- 
σουν κατάσχεση ή σφράγιση οποιοσδήποτε περιουσίας ή 
των βιβλίων της εταιρείας ή εμπιστευμένων σε αυτήν κι¬ 
νητών, ούτε να ζητήσουν τη διανομή ή την εκκαθάρισή 
της, ή να αμφισβητήσουν τις νόμιμες αποφάσεις της Γε¬ 
νικής Συνέλευσης ούτε να αναμιχθούν με οποιοδήποτε 
τρόπο στη διοίκηση ή τη διαχείριση της Εταιρείας. 

• Κάθε μέτοχος οπουδήποτε και αν κατοικεί για τις σχέ¬ 
σεις του προς την εταιρεία υπόκειται στους Ελληνικούς 
Νόμους και λογίζεται ότι έχει τη μόνιμη κατοικία του στην 
έδρα της εταιρείας όπου οφείλει να διορίζει αντίκλητο 
γνωστοποιώντας τον στην εταιρεία. 

Άρθρο 7ο 

1. Όλες οι μετοχές της εταιρίας είναι δεσμευμένες ονο¬ 
μαστικές σύμφωνα με τις διατάξεις του άρθρου 3 παρ. 8 
του Κ.Ν. 2190/1920. 

2. Οι μετοχές της εταιρείας μπορούν να μεταβιβαστούν 
μετά την έγκριση του Διοικητικού Συμβουλίου μόνο προς 
άλλους Δήμους ή Κοινότητες του Νομού Δωδεκανήσου ή 
επιχειρήσεις των Οργανισμών Τοπικής Ένωσης Δήμων 
και Κοινοτήτων που προβλέπονται και διέπονται από τον 
Κώδικα Δήμων και Κοινοτήτων όπως συμπληρώθηκε με 
το Ν. 1416/1983. 

3. Οι μετοχές της εταιρείας μεταβιβάζονται σύμφωνα 
με το άρθρο 8β του Κ.Ν 2190/1920 δηλαδή με εγγραφή 
στο ειδικό βιβλιστής Εταιρείας που υπογράφεται από τον 
μεταβιβάζοντα και τον αποκτώντα ή τους πληρεξούσιούς 
τους, έναντι δε της εταιρείας θεωρείται μέτοχος μόνο ο 
εγγεγραμμένος στο βιβλίο αυτό. 

4. Η κυριότητα του τίτλου της μετοχής δημιουργεί την 
ιδιότητα του μετόχου της Εταιρείας και συνεπάγεται αυ¬ 
τοδίκαια την εκ μέρους του, πλήρη και ανεπιφύλακτη απο¬ 
δοχή των όρων και διατάξεων του καταστατικού καθώς 
και των νόμιμων αποφάσεων της Γενικής Συνέλευσης και 
του Διοικητικού Συμβουλίου, εφόσον ενεργούν στα όρια 
της νόμιμης δικαιοδοσίας τους. Τα δικαιώματα και οι υπο¬ 
χρεώσεις κάθε μετοχής παρακολουθούντοντίτλο αυτής. 
Μέχρι την έκδοση και παράδοση των οριστικών τίτλων 
των μετοχών παραδίδονται στους μετόχους προσωρινοί 
τίτλοι οι οποίοι αργότερα ανταλλάσσονται με τους ορι¬ 
στικούς. Οι οριστικοί τίτλοι καθώς και οι προσωρινοί μπο¬ 
ρούν να εκδοθούν σε τίτλους που να αντιπροσωπεύουν 
μία ή περισσότερες μετοχές κατά την κρίση του Διοικητι¬ 
κού Συμβουλίου το οποίο ορίζει και τον τύπο αυτής. Για 
κάθε μετοχή η εταιρεία αναγνωρίζει ένα μόνο κύριο αυ¬ 
τής. Οι τίτλοι των μετοχών αποκόπτονται από διπλότυπα 
βιβλία, φέρουν αύξοντα αριθμό, τη χρονολογία έκδοσής 
τους, τη σφραγίδα της εταιρείας, το όνομα, το επώνυμο 
καιταλοιπά στοιχεία του κυρίου αυτής και τις υπογραφές 
του Προέδρου του Δ.Σ. καιτουΔιευθύνοντος συμβούλου 
ή ενός μέλους που ορίζεται ειδικά από το Διοικητικό Συμ¬ 
βούλιο. Οι μετοχές της εταιρείας είναι αδιαίρετες απένα¬ 
ντι σε αυτή και αναγνωρίζει ένα μόνο κύριο κάθε μετοχής. 
Οι αδιαιρέτως συγκύριοι μετοχής καθώς και όσοι έχουν 
την ψιλή κυριότητα ή την επικαρπία της αντιπροσωπεύο¬ 
νται στην εταιρεία από ένα μόνο πρόσωπο που διορίζεται 
απ αυτούς. Το Διοικητικό Συμβούλιο μπορεί να αναστείλει 
την ενάσκηση των δικαιωμάτων που απορρέουν από τη 
μετοχή εάν δεν διορισθεί τέτοιο πρόσωπο. Η ευθύνη του 
μετόχου περιορίζεται μόνο στην ονομαστική αξία της με- 
τοχήςτου. Κάθε μετοχή παρέχει στο νόμιμο κομιστήςτης 
μόνο τα δικαιώματα που αναγνωρίζονται σ’ αυτήν από το 
Καταστατικό και το Νόμο. Οι μέτοχοι ενασκούντο δικαιώ- 
ματά τους σε σχέση με την διοίκηση της Εταιρείας μόνο 
μέσα από τη Γ ενική Συνέλευση. Απαγορεύεται στην εται¬ 
ρεία η απόκτηση δικών της μετοχών εκτός από τις περι¬ 
πτώσεις αποκτήσεως: 

Α. Με σκοπό την απόσβεση του κεφαλαίου που προβλέ- 
πεται με το παρόν. 

Β. Με σκοπό τη μείωση του κεφαλαίου η οποία αποφα- 
σίζεται από τη Γενική Συνέλευση σύμφωνα με τις διατά- 
ξειςτου παρόντος και του Κ.Ν. 2190/20. 

Γ. Σε περίπτωση αναγκαστικής εκτέλεσης ή συμβιβα¬ 
σμού που ενεργείται για την πλήρωση απαιτήσεων της 
εταιρείας. 

• Στις περιπτώσεις Α και Β της προηγούμενης παρα¬ 
γράφου οι αποκτώμενες μετοχές, πρέπει να ακυρώνονται 
αμέσως, στη δε Γ περίπτωση να πωλούνται στο βραχύτε¬ 
ρο χρονικό διάστημα. 

• Οι μετοχές που ανήκουν στην εταιρεία δεν μπορούν 
να αντιπροσωπευθούν στη Γ ενική Συνέλευση. 

ΔΙΟΙΚΗΣΗ ΤΗΣ ΕΤΑΙΡΕΙΑΣ 
Άρθρο 8ο 

1. Η Εταιρεία διοικείται από το Διοικητικό Συμβούλιο το 
οποίο αποτελείται από έντεκα (11) μέλη. 

2. Μετην επιφύλαξη της παρ.3 του παρόντος άρθρου τα 
μέλη του Διοικητικού Συμβουλίου εκλέγονται από την Γ ε¬ 
νική Συνέλευση των μετόχων της Εταιρείας. Η θητεία των 
μελών του Διοικητικού Συμβουλίου είναι τετραετής. 

Οι οριζόμενοι Σύμβουλοι μπορούν να ανακληθούν οπο¬ 
τεδήποτε από τον έχοντα το δικαίωμα διορισμού ή να 


αντικατασταθούν από άλλο. Εάν λόγω θανάτου, παραιτή- 
σεως ή άλλου λόγου κενωθεί η θέση διοριζόμενων συμ¬ 
βούλων διορίζεται άλλος από τον έχοντα δικαίωμα διορι¬ 
σμού. Λόγω σπουδαίου λόγου που έγκειται στο πρόσωπο 
του διορισθέντος συμβούλου, μπορεί το αρμόδιο δικα¬ 
στήριο μετά από αίτηση μετόχων που εκπροσωπούν το 
1/10 του καταβεβλημένου μετοχικού κεφαλαίου, να την 
ανακαλέσει. Σε περίπτωση μεταβολής του αριθμού των 
μελών του Διοικητικού Συμβουλίου που προβλέπεται από 
το Καταστατικό αυτό, διατηρείται υποχρεωτικά η υφιστα- 
μένη αναλογία ιδιαίτερης εκπροσωπήσεως. Για την τρο¬ 
ποποίηση της παραγράφου αυτής απαιτείται η συναίνεση 
του μετόχου που έχει το δικαίωμα του Διοικητικού Συμ¬ 
βουλίου. 

3. Εάν λόγω θανάτου, παραιτήσεως ή άλλου λόγου κε¬ 
νωθεί θέση ή ενός ή περισσοτέρων εκλεγέντων συμβού¬ 
λων, οι υπόλοιποι εφόσον είναι τουλάχιστον πέντε (5) 
εκλεγούν προσωρινά αντικατάσταση δια το υπόλοιπο της 
θητείας του αναπληρούμενού συμβούλου. Ο διορισμός 
αυτός υποβάλλεται προς έγκριση στην αμέσως επομένη 
τακτική Γ ενική Συνέλευση των μετόχων της εταιρείας. 

4. Η αδικαιολόγητη αποχή Συμβούλων από το Διοικητι¬ 
κό Συμβούλιο επί χρόνο που υπερβαίνει το εξάμηνο λογί¬ 
ζεται παραίτηση αφού το Διοικητικό Συμβούλιο αποφασί¬ 
σει σχετικά με αυτήν και γίνει μνεία στα πρακτικά. 

5. Τα μέλη του Διοικητικού Συμβουλίου μπορούν να επα¬ 
νεκλεγούν ή να επαναδιορισθούν. 

Άρθρο 9ο 

Η Εταιρεία εκπροσωπείται σε κάθε δημόσια δικαστική, 
άλλη αρχή και προς τρίτους από το Διοικητικό Συμβούλιο, 
το οποίο δικαιούται με ειδική απόφασή του, να αναθέτει 
την ενάσκηση των δικαιωμάτων του σε σχέση με την διοί¬ 
κηση εκπροσώπηση και διαχείριση της Εταιρείας σε ένα ή 
περισσότερα από τα μέλη του ή σε υπάλληλους της Εται¬ 
ρείας. 

Άρθρο 10ο 

Το Διοικητικό Συμβούλιο εκλέγει μεταξύ των μελών του 
τον Πρόεδρο, Αντιπρόεδρο και τον Διευθύνοντα Σύμβου¬ 
λο. Η εκλογή διενεργείται κατά την πρώτη συνεδρίαση 
του συμβουλίου μετά από κάθε Γενική Συνέλευση κατά 
την οποία έλαβε χώρα ολική ανανέωσή του. 

Άρθρο 11ο 

Α) Ο Πρόεδρος του Διοικητικού Συμβουλίου συντάσσει 
την ημερήσια διάταξη, προΐσταται και διευθύνει τις συνε¬ 
δριάσεις ενεργεί κάθε πράξη αρμοδιότητας του που προ- 
βλέπεται από το Νόμο ή το Καταστατικό αυτό. Σε περί¬ 
πτωση κωλύματος ή απουσίας του τον αναπληρώνει ο 
Αντιπρόεδρος και αυτόν ο Διευθύνων Σύμβουλος. 

Β) Το Διοικητικό Συμβούλιο της Εταιρείας συνέρχεται 
στην έδρα της τακτικά μια φορά κάθε μήνα μετά από έγ¬ 
γραφη πρόσκληση του Προέδρου έκτακτα δε όταν το 
απαιτεί το συμφέρον της Εταιρείας, ή το ζητήσουν τρεις 
σύμβουλοι με έγγραφη αίτησή τους που να περιλαμβάνει 
τα θέματα προς συζήτηση. 

Γ) Το Διοικητικό Συμβούλιο βρίσκεται σε απαρτία και 
συνεδριάζει έγκυρα αν παρευρίσκονται οι μισοί συν ένας 
των συμβούλων. 

Δ) Οι αποφάσεις του Διοικητικού Συμβουλίου λαμβάνο- 
νται με την απόλυτη πλειοψηφία των παρόντων και τυχόν 
αντιπροσωπευομένων μελών εκτός από την περίπτωση 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5719 


που το Καταστατικό αυτό ή ο Νόμος απαιτούν αυξημένη 
πλειοψηφία. Επί ζητημάτων προσωπικών οι αποφάσεις 
του Διοικητικού Συμβουλίου λαμβάνονται με μυστική ψη¬ 
φοφορία που διεξάγεται με ψηφοδέλτια. 

Ε) Κάθε σύμβουλος έχει μία ψήφο, μπορεί όμως να αντι¬ 
προσωπεύει σπόντα σύμβουλο εάν εξουσιοδοτηθεί εγ- 
γράφως από αυτό. Ουδέποτε μπορούν να συγκεντρω¬ 
θούν στο πρόσωπο του ίδιου συμβούλου περισσότεροι 
από δύο ψήφοι, περιλαμβανομένης και της δικής του. Κα¬ 
νένας σύμβουλος δεν μπορεί να αντιπροσωπευθεί στο 
Συμβούλιο από πρόσωπο που δεν αποτελεί μόνος του. Η 
εξουσιοδότηση προς αντιπροσώπευση μπορεί να περι¬ 
λαμβάνει μία ή περισσότερες συνεδριάσεις. 

Άρθρο 12ο 

Α) Κάθε σύμβουλος οφείλει να προσέρχεται και να με¬ 
τέχει ανελλιπώς στις συνεδριάσεις του Διοικητικού Συμ¬ 
βουλίου. Η αδικαιολόγητη απουσία κάποιου σύμβουλου 
από τις συνεδριάσεις του Συμβουλίου επί έξι μήνες λογί¬ 
ζεται ως παραίτηση η οποία θεωρείται τετελεσμένη αφό- 
του λάβει σχετική απόφαση το Διοικητικό Συμβούλιο. 

Β) Με απόφαση της τακτικής Γενικής Συνέλευσης των 
μετόχων μπορεί να καθορισθεί ίση αμοιβή των συμβού¬ 
λων για κάθε παράσταση σε συνεδρίαση. 

Γ) Κάθε άλλη αμοιβή τους, που δεν καθορίζεται από το 
Καταστατικό αυτό και χορηγείται για οποιαδήποτε υπη¬ 
ρεσία βαρύνει την Εταιρεία εφόσον εγκριθεί με ειδική 
απόφαση της Γ ενικής Συνέλευσης. 

Άρθρο 13ο 

Α) Σχετικά με τις συζητήσεις και αποφάσεις του Διοικη¬ 
τικού Συμβουλίου τηρούνται από τον Γραμματέα πρακτι¬ 
κά σε ιδιαίτερο βιβλίο τα οποία υπογράφονται από τον 
Πρόεδρο και τους παριστάμενους συμβούλους. 

Β) Με τα πρακτικά πιστοποιούνται οι λαμβανόμενες 
αποφάσεις. Κανένας από τους συμβούλους δεν μπορεί 
να αρνηθείτην υπογραφή του πρακτικού συνεδριάσεως, 
στην οποία έλαβε μέρος, δικαιούται όμως να απαιτήσει 
την καταχώρηση στο Πρακτικό της γνώμης του, έστω και 
αν είναι αντίθετη με την ληφθείσα απόφαση. 

Γ) Τα αντίγραφα και αποσπάσματα των πρακτικών του 
Διοικητικού Συμβουλίου τα οποία πρόκειται να προσα- 
χθούν σε δικαστικές ή άλλες αρχές ή προς Τράπεζες ή άλ¬ 
λα νομικά πρόσωπα επικυρώνονται από τον Πρόεδρο του 
Διοικητικού Συμβουλίου ή σε περίπτωση απουσίας ή κω¬ 
λύματος του από τονΔιευθύνοντα Σύμβουλο. 

Άρθρο 14ο 

Το Διοικητικό Συμβούλιο της Εταιρείας έχει την διοίκη¬ 
ση των εταιρικών υποθέσεων την διεύθυνση και διαχείρι¬ 
ση της εταιρικής περιουσίας και γενικά επιδιώκει την 
πραγμάτωση του σκοπού της εταιρείας. Ειδικότερα έχει 
το δικαίωμα να ενεργεί τις ακόλουθες πράξεις που μνη¬ 
μονεύονται ενδεικτικά και όχι περιοριστικά, εκτός από τις 
περιπτώσεις και αποφάσεις εκείνες που σύμφωνα με τις 
διατάξεις του Νόμου ή του Καταστατικού υπάγονται στην 
αρμοδιότητα της Γ ενικής Συνέλευσης των μετόχων. Ιδιαί¬ 
τερα το Διοικητικό Συμβούλιο: 

Α) Ορίζει και παύει τους Διευθυντές και το υπόλοιπο 
υπαλληλικό προσωπικό και κανονίζει τις αποδοχές τους, 
τις δαπάνες της Εταιρείας, αποφασίζει και ενεργεί κάθε 
πράξη αποκτήσεως ή παραχωρήσεως δικαιωμάτων ή συ- 
νομολογήσεως υποχρεώσεων που δεν υπάγονται στην 


αρμοδιότητα της Γενικής Συνέλευσης και προσδιορίζει 
την χρήση των κεφαλαίων της Εταιρείας. 

Β) Αναλαμβάνει και εκτελεί με τους όρουςτους οποίους 
εγκρίνει τις εργασίες που κατονομάζονται στο άρθρο 16 
του παρόντος. 

Γ) Διευθύνει και διαχειρίζεται τα συμφέροντα της Εται¬ 
ρείας, εκπροσωπεί την Εταιρεία έναντι τρίτων, αγοράζει 
και πωλεί ακίνητα της Εταιρείας παραχωρεί επ’ αυτών 
προς οποιοσδήποτε τρίτους ή αποκτά επί ακινήτωντρίτων 
απεριορίστως κάθε φύσεως και εκτάσεως εμπράγματα δι¬ 
καιώματα όπως το δικαίωμα εγγραφής υποθήκης κάθε εί¬ 
δους πραγματική ή προσωπική δουλεία όπως το δικαίωμα 
της επικαρπίας συνάπτει οποιαδήποτε συμβόλαια και συμ¬ 
φωνητικά μετρίτους, ιδιαίτερα δε με φορείςτου δημοσίου 
δήμους ή κοινότητες, δημοτικές επιχειρήσεις και κάθε άλ¬ 
λο φυσικό ή νομικό πρόσωπο δημοσίου ή ιδιωτικού δίκαι¬ 
ο υ, υπογράφει εντάλματα και κάθε άλλο σχετικό έγγραφο, 
υπογράφει και χορηγεί αποδείξεις και εξοφλήσεις, ει¬ 
σπράττει από Τράπεζες και κάθε φυσικό ή νομικό πρόσω¬ 
πο κάθε οφειλόμενο ποσό, χορηγεί εξοφλήσεις υπογρά¬ 
φει κάθε σχετικό έγγραφο και αναγνωρίζει λογαριασμούς, 
μισθώνει και εκμισθώνει κινητά και ακίνητα, καταβάλλει και 
εισπράττει μισθώματα, υπογράφει μισθωτήρια συμβόλαια 
εκχωρεί μισθωτικά δικαιώματα σε τρίτους, αποκτά είτε με 
αντάλλαγμα είτε λόγω δωρεάς κινητά ή ακίνητα ή εμπράγ¬ 
ματα δικαιώματα επ’ αυτών καθώς και περιουσιακά στοι¬ 
χεία κάθε φύσεως είτε από φυσικά είτε από νομικά πρό¬ 
σωπα δημοσίου ή ιδιωτικού δικαίου. Ενεργεί αγορές μη¬ 
χανημάτων και τεχνολογικού εξοπλισμού, συνάπτει 
δάνεια υπέρ της Εταιρείας με όρους και συμφωνίες που 
κρίνει συμφέροντες παρέχονται οποιαδήποτε ασφάλεια. 
Συνιστά ενέχυρα προς οποιοδήποτε τρίτο και ιδιαίτερα 
προς Τ ράπεζες, εκδίδει και αποδέχεται γραμμάτια και συ¬ 
ναλλαγματικές οποιουδήποτε ποσού εγγυάται γι’ αυτές 
οπισθογραφεί και γενικά προβαίνει σε κάθε πράξη απαι- 
τούμενη για κυκλοφορία αξιόγραφων. 

Προβαίνει σε καταθέσεις σε Τράπεζες, υπογράφει και 
εκδίδει επιταγές, συνάπτει συμβάσεις με Τράπεζες και 
άλλα φυσικά ή νομικά πρόσωπα για το άνοιγμα ενέγγυων 
πιστώσεων, ζητά την έκδοση εγγυητικών επιστολών και 
γενικά ενεργεί κάθε πράξη που απαιτούν οι τραπεζικές 
συναλλαγές. Ασφαλίζει και υπογράφει ασφαλιστήρια, ει¬ 
σπράττει ασφαλιστικές αποζημιώσεις συντάσσει πρωτό¬ 
κολλα απώλειας ή καταστροφής και προβαίνει γενικά σε 
κάθε σχετική ασφαλιστική πράξη. 

Διορίζει τεχνικούς συμβούλους. Εκπροσωπεί την Εται¬ 
ρεία δια του Προέδρου ή του Διευθύνοντος Συμβούλου 
σε κάθε Δημόσια, Δημοτική ή Κοινοτική Αρχή, στα Δικα¬ 
στήρια κάθε βαθμού και δικαιοδοσίας και σε κάθε τρίτο, 
διορίζει πληρεξούσιους δικηγόρους και παρέχει σ’ αυ¬ 
τούς δικαστική πληρεξουσιότητα, αποφασίζει την έγκρι¬ 
ση ή κατάργηση δικών, τη συνομολόγηση συμβιβασμών, 
συνυποσχετικών διαιτησιών την επιβολή κατασχέσεων 
και ενέργεια πλειστηριασμών, την εγγραφή, εξάλειψη, 
άρση ή περιορισμών υποθηκών καθώς και την εκχώρηση 
απαιτήσεων της Εταιρείας ή αποδοχή εκχωρούμενων 
απαιτήσεων. Συντάσσει τον ετήσιο ισολογισμό, προτείνει 
στη Γ ενική Συνέλευση το διανεμητέο μέρισμα στους με¬ 
τόχους τις ενεργητικές αποσβέσεις και κρατήσεις για 
αποθεματικά ή προβλέψεις και υποβάλλει στη Γ ενική Συ¬ 
νέλευση έκθεση πεπραγμένων. 

Κανονίζει τις αρμοδιότητες του Διευθύνοντος Συμβού¬ 
λου και ρυθμίζει γενικά την εσωτερική λειτουργία της 

Εταιρείας. Η απαρίθμηση αυτή των αρμοδιοτήτων της 
Εταιρείας είναι απλώς ενδεικτική και όχι περιοριστική. Κά¬ 
θε μέλος του Διοικητικού Συμβουλίου ευθύνεται έναντι 
της Εταιρείας για κάθε πταίσμα κατά τη διαχείριση των 
εταιρικών υποθέσεων, σύμφωνα μετά άρθρα 22α και 22β 
του Κ.Ν.2190/1920. 

Άρθρο 15ο 

Α) Κανένα έγγραφο της Εταιρείας, με το οποίο αναλαμ¬ 
βάνει οποιαδήποτε μορφής υποχρεώσεις έναντι τρίτων 
δεν είναι δεσμευτικό για την Εταιρεία αν δεν φέρει την 
υπογραφή του Προέδρου του Διοικητικού Συμβουλίου ή 
του Διευθύνοντα Συμβούλου ενεργούντων από κοινού ή 
χωριστά ο καθένας και σε περίπτωση κωλύματος ή απου¬ 
σίας τους οποιουδήποτε μέλουςτου Διοικητικού Συμβου¬ 
λίου νόμιμα εξουσιοδοτουμένου με απόφαση του Διοικη¬ 
τικού Συμβουλίου. 

Β) Η υπογραφή των εγγράφων της τρέχουσας υπηρε¬ 
σίας κανονίζεται από το Διοικητικό Συμβούλιο με απόφα¬ 
ση του ανάλογα με τις ανάγκες της Εταιρείας. 

Άρθρο 16ο 

Α) Το Διοικητικό Συμβούλιο διορίζει ως διευθυντή της 
Εταιρείας πρόσωπο εκτός του Διοικητικού Συμβουλίου. 

Β) Ο μισθός ή η αποζημίωση των διευθυντών της Εται¬ 
ρείας καθορίζεται από το Διοικητικό Συμβούλιο. Επίσης η 
αμοιβή των υπολοίπων υπαλλήλων της Εταιρείας καθορί¬ 
ζεται από το Διοικητικό Συμβούλιο. Κάθε αμοιβή ή αποζη¬ 
μίωση που δεν καθορίζεται από το Καταστατικό και χορη¬ 
γείται από οποιοδήποτε λόγο σε σύμβουλο, θεωρείται ότι 
βαρύνει την Εταιρεία μόνο εάν εγκριθεί με δική απόφάση 
της Γενικής Συνέλευσης. 

Άρθρο 17ο 

Το Διοικητικό Συμβούλιο δύναται σύμφωνα με το άρθρο 
18 του Κ.Ν. 2190/1920 να μεταβιβάζει την ενάσκηση μέ¬ 
ρους ή όλων των δικαιωμάτων του ή για ορισμένη κατη¬ 
γορία πράξεων στον Πρόεδρο του, τον διευθύνοντα σύμ¬ 
βουλο ή άλλο μέλος του Διοικητικού Συμβουλίου, ή σε 
ορισμένες περιπτώσεις και σε τρίτα πρόσωπα που έχουν 
ειδικά προσόντα, υπαλλήλους ή μη, της Εταιρείας. Το Δι¬ 
οικητικό Συμβούλιο καθορίζει με απόφαση του την αρμο¬ 
διότητα την έκταση της δικαιοδοσίας και την διάρκεια των 
δικαιωμάτων των προσώπων αυτών. 

Άρθρο 18ο 

Γ ενική Συνέλευση των μετόχων 

Η Γενική συνέλευση των μετόχων είναι το ανώτατο όρ¬ 
γανο της εταιρείας και δικαιούται να αποφασίζει για κάθε 
εταιρική υπόθεση. Οι αποφάσεις τους υποχρεώνουν 
όλους τους μετόχους ακόμη και αυτούς οι οποίοι απου¬ 
σιάζουν ή διαφωνούν. 

Άρθρο 19ο 

Η Γενική Συνέλευση της εταιρείας συνέρχεται από το 
Διοικητικό Συμβούλιο στην έδρα της εταιρείας τακτικά 
μεν μία φορά το χρόνο και μέσα στην πρώτη εξαμηνία του 
χρόνου μετά τη λήξη της εταιρικής χρήσης και έκτακτα 
μετά από απόφαση του Διοικητικού Συμβουλίου όταν το 
κρίνει αναγκαίο. 

Επίσης μετά από αίτηση μετόχων που εκπροσωπούντο 
1/20 του καταβεβλημένου κεφαλαίου, το Διοικητικό Συμ¬ 
βούλιο υποχρεούται να συγκαλεί έκτακτα τη Γ ενική Συνέ¬ 
λευση των μετόχων, ορίζοντας την ημέρα της συνεδριά- 


σεως που δεν πρέπει να απέχει περισσότερο από 30 ημέ¬ 
ρες από τη χρονολογία της επιδόσεως της αιτήσεως από 
τον Πρόεδρο του Διοικητικού Συμβουλίου. 

Οι τίτλοι των μετοχών για τη συ μμετοχή των μετόχων σε 
οποιαδήποτε Γενική Συνέλευση πρέπει να κατατίθεται 
στο ταμείο της Εταιρείας ή στο Ταμείο Παρακαταθηκών 
και Δανείων ή σε οποιαδήποτε Ανώνυμη Τραπεζική Εται¬ 
ρεία στην Ελλάδα. Οι μέτοχοι που προκαλούντη σύγκλη¬ 
ση υποβάλλουν αίτηση στον Πρόεδρο του Διοικητικού 
Συμβουλίου στην οποία μνημονεύουν τα θέματα για τα 
οποία καλείται να διασκεφτεί και να αποφασίσει η Γ ενική 
Συνέλευση. 

Στην αίτηση πρέπει απαραίτητα να επισυνάπτεται η 
σχετική απόδειξη καταθέσεως των μετοχών. 

Άρθρο 20ο 

1. Η Γ ενική Συνέλευση με εξαίρεση τις επαναληπτικές 
συνεδριάσεις πρέπει να καλείται είκοσι τουλάχιστον ημέ¬ 
ρες από την ημερομηνία των συνεδριάσεων υπολογιζό¬ 
μενων και των εξαιρετέων ημερών. Η ημέρα της δημοσί¬ 
ευσης της πρόσκλησης της Γενικής Συνέλευσης και η 
ημέρα της συνεδρίασης δεν υπολογίζονται. 

2. Η πρόσκληση της Γενικής συνέλευσης περιλαμβάνει 
το οίκημα, την χρονολογία, την ώρα της συνεδρίασης, τα 
θέματα της ημερήσιας διάταξης, τοιχοκολλάται σε εμφα¬ 
νή θέση του καταστήματος της Εταιρείας και δημοσιεύε¬ 
ται: 

α. Στο τεύχος Α.Ε και ΕΠΕ της Εφημερίδας της Κυβερ- 
νήσεως σύμφωνα με τις διατάξειςτου άρθρου 3του Π.Δ. 
της 16.1.1930. 

Β. Σε μία από της ημερήσιες εφημερίδες που εκδίδεται 
στην Αθήνα και κυκλοφορεί σε όλη τη χώρα. 

Γ. Σε μία ημερήσια ή εβδομαδιαία οικονομική εφημερί¬ 
δα από τις οριζόμενες από τον Υπουργό Εμπορίου και 

Δ. Σε μία από της ημερήσιες ή εβδομαδιαίες εφημερί¬ 
δες που κυκλοφορούν στην έδρα της εταιρείας. 

Άρθρο 21ο 

Δικαίωμα παραστάσεως και συμμετοχής στη Γ ενική Συ¬ 
νέλευση είτε αυτοπροσώπως είτε με αντιπρόσωπο που 
εξουσιοδοτείται και με απλή επιστολή έχει κάθε μέτοχος 
ο οποίος κατέχει μία μετοχή. Ο δικαιούμενος να παραστεί 
στη συνέλευση έχει μια ψήφο για κάθε μετοχή της οποίας 
είναι κάτοχος ή αντιπρόσωπος. 

Άρθρο 22ο 

α) Είκοσι (20) τουλάχιστον ημέρες πριν από τη Γενική 
Συνέλευση πρέπει να υποβάλλονται στο αρμόδιο Υπουρ¬ 
γείο κυρωμένο αντίγραφο της ημερήσιας διάταξης με 
επεξηγηματική έκθεση των αναφερόμενων θεμάτων και 
αντίτυπο των φύλλων των εφημερίδων και του τεύχους 
ΑΕ και ΕΠΕ στα οποία δημοσιεύθηκε η πρόσκληση. 

Β) Δέκα (10) μέρες πριν από κάθε τακτική Γ ενική Συνέ¬ 
λευση πρέπει να δίδεται σε κάθε μέτοχο που το ζητά ο Ισο¬ 
λογισμός με τις εκθέσεις του Δ. Συμβουλίου και των ελε¬ 
γκτών. 

Άρθρο 23ο 

Σαράντα οχτώ ώρες πριν από κάθε Γ ενική Συνέλευση 
τοιχοκολλείται σε εμφανές σημείο των γραφείων της 
Εταιρείας ο πίνακας των μετόχων που έχουν δικαίωμα ψή¬ 
φου σε αυτήν με την ένδειξη των τυχόν αντιπροσώπων 
τους, του αριθμού των μετοχών και ψήφων καθενός και 

των διευθύνσεων των μετόχων και αντιπροσώπων τους, 
Κάθε ένσταση κατά των εγγράφων του πίνακα αυτού προ- 
τείνεται στη Γενική Συνέλευση κατά την αρχή της συνε- 
δριάσεως και είναι απαράδεκτη αφότου η Γενική Συνέ¬ 
λευση εισέλθει στην ημερήσια διάταξη. 

Άρθρο 24ο 

Η Γενική Συνέλευση βρίσκεται σε απαρτία και αποφασί¬ 
ζει έγκυρα στα θέματα της ημερήσιας διάταξης εφόσον 
παρίσταται ή εκπροσωπείται του 51% του καταβεβλημέ¬ 
νου εταιρικού κεφαλαίου. 

Αν δεν επιτευχθεί η απαρτία ταύτη η Γ ενική Συνέλευση 
συνέρχεται ξανά σε είκοσι (20) ημέρες από την ημερομη¬ 
νία της συνεδριάσεως που ματαιώθηκε προσκαλούμενη 
προ 10 τουλάχιστον ημερών, βρίσκεται δε σε απαρτία και 
συνεδριάζει έγκυρα στα θέματα της αρχικής ημερήσιας 
διάταξης, όποιο και αν είναι το τμήμα του καταβεβλημέ¬ 
νου εταιρικού κεφαλαίου που εκπροσωπείται κατ’ αυτών. 

Άρθρο 25ο 

Εξαιρετικά, όταν πρόκειται για αποφάσεις που αφο¬ 
ρούν μεταβολή του αντικειμένου της επιχειρήσεως, την 
αύξηση των υποχρεώσεων των μετόχων, αύξηση τρόπου 
διαθέσεως των κερδών, συγχώνευση, παράταση της 
διάρκειας ή διάλυση της Εταιρείας, η Γενική Συνέλευση 
βρίσκεται σε απαρτία και συνεδριάζει έγκυρα στα θέματα 
της ημερήσιας διάταξης όταν παρίστανται ή αντιπροσω¬ 
πεύονται σ’ αυτήν μέτοχοι που εκπροσωπούν τα 2/3 του 
καταβεβλημένου εταιρικού κεφαλαίου. Αν δεν συντελε- 
στεί η απαρτία αυτή η Γ ενική Συνέλευση συγκαλείται και 
συνέρχεται ξανά σύμφωνα με τις διατάξεις του Νόμου, 
βρίσκεται δε σε απαρτία και συνεδριάζει έγκυρα σε όλα 
τα θέματα της αρχικής ημερήσιας διάταξης όταν εκπρο¬ 
σωπείται σε αυτήντο 50%του καταβεβλημένου εταιρικού 
κεφαλαίου. Αν δεν συντελεστεί και η απαρτία αυτή η Συ¬ 
νέλευση προσκαλείται και συνέρχεται σύμφωνα μετά πα¬ 
ραπάνω ή βρίσκεται δε σε απαρτία και συνεδριάζει έγκυ¬ 
ρα στα θέματα της αρχικής ημερήσιας διάταξης όταν εκ¬ 
προσωπούνται σ’ αυτήν τουλάχιστον το 40% του 
καταβεβλημένου εταιρικού κεφαλαίου. 

Άρθρο 26ο 

Οι αποφάσεις της Γ ενικής Συνέλευσης, λαμβάνονται με 
την απόλυτη πλειοψηφία των ψήφων που εκπροσωπού¬ 
νται σε αυτήν. Κατ’ εξαίρεση στις περιπτώσεις του προη¬ 
γούμενου άρθρου στις οποίες απαιτείται αυξημένη απαρ¬ 
τία οι αποφάσεις λαμβάνονται με την πλειοψηφία των 3/5 
των εκπροσωπουμένων. 

Άρθρο 27ο 

Ο Πρόεδρος του Δ.Σ. ή σε περίπτωση κωλύματος ο Δι- 
ευθύνων Σύμβουλος προεδρεύει της Γενικής Συνέλευ¬ 
σης των μετόχων και εκλέγει προσωρινά ένα γραμματέα 
μεταξύ τωνπαρισταμένων μετόχων μέχρις ότου επικυρω¬ 
θεί από τη Γενική Συνέλευση ο κατάλογος των μετόχων 
που δικαιούνται να συμμετάσχουν και εκλέγει μετά από 
ψηφοφορία το τακτικό Προεδρείο της που αποτελείται 
από τον Πρόεδρο και ένα Γραμματέα. 

Άρθρο 28ο 

1. Οι συζητήσεις και αποφάσεις της Γενικής Συνέλευ¬ 
σης περιορίζονται στα θέματα που περιλαμβάνονται στη 
δημοσιευόμενη ημερήσια διάταξη. Η ημερήσια διάταξη 
καταρτίζεται από το Δ. Συμβούλιο και περιλαμβάνει μόνο 


τις προτάσεις αυτού ή τις προτάσεις των μετόχων που ζη¬ 
τούν την σύγκληση Γ ενικής Συνέλευσης. Δεν επιτρέπεται 
η συζήτηση θεμάτων εκτός ημερήσιας διάταξης εκτός αν 
αποτελούν τροπολογίες της Γ ενικής Συνέλευσης επί των 
προτάσεωντου Δ.Σ. ή προτάσεις για σύγκληση άλλης Γε¬ 
νικής Συνέλευσης. 

2. α) Οι συζητήσεις κατά τη Γ ενική Συνέλευση και οιλαμ- 
βανόμενες αποφάσεις καταχωρίζονται σε περίληψη σε ει¬ 
δικό βιβλίο και υπογράφονται από τον Πρόεδρο και το 
Γ ραμματέα της Συνέλευσης, β) Μετά από αίτηση κάθε πα- 
ρισταμένου μετόχου ο Πρόεδρος υποχρεούται να κατα¬ 
χωρήσει στα πρακτικά ακριβή περίληψη της γνώμης αυ¬ 
τού, γ) Στην αρχή των πρακτικών καταχωρείται κατάλογος 
των μετόχων που παρίστανται και αντιπροσωπεύονται κα¬ 
τά τη Γ ενική Συνέλευση, δ) Αντίγραφο των πρακτικών κά¬ 
θε Γενικής Συνέλευσης υποβάλλεται στο αρμόδιο Υπουρ¬ 
γείο. 

Άρθρο 29ο 

Η Γ ενική Συνέλευση των μετόχων είναι το ανώτατο όρ¬ 
γανο της Εταιρείας και δικαιούται να αποφασίσει γενικά 
για κάθε εταιρική υπόθεση. Ειδικότερα: 

1. Αποφαίνεται σε κάθε θέμα που υποβάλλεται σε αυτήν 
από το Διοικητικό Συμβούλιο ή από τους δικαιούμενους 
να προκαλέσουντη σύγκλησή της σύμφωνα με τις διατά¬ 
ξεις του Νόμου και του Καταστατικού αυτού. 

2. Είναι αποκλειστικά αρμόδια για τα ακόλουθα ζητήμα¬ 
τα: 

• Για την τροποποίηση του καταστατικού. Ως τροπο¬ 
ποίηση θεωρείται και η αύξηση ή μείωση του μετοχικού 
κεφαλαίου, εκτός από τις περιπτώσεις που προβλέπονται 
στο άρθρο 5 του παρόντος. 

• Για την εκλογή μελών του Διοικητικού Συμβουλίου 

• Γιατην έγκριση ή μεταρρύθμιση του ισολογισμού που 
καταρτίζει το Διοικητικό Συμβούλιο 

• Για τη διάθεση των ετησίων κερδών 

• Για την έγκριση της διαχειρίσεως του Δ.Σ., απαλλαγή 
από κάθε ευθύνη μετά την ψήφιση του ισολογισμού και 
την ακρόαση της εκθέσεώς του σχετικά με τα πεπραγμέ¬ 
να, τη θέση των εταιρικών υποθέσεων και τη γενικότερη 
κατάσταση της Εταιρείας. 

• Για την έκθεση των ελεγκτών σχετικά με τον έλεγχο 
που ενήργησαν στα βιβλία και τους λογαριασμούς της 
Εταιρείας. 

• Για τη σύναψη ομολογιακών δανείων 

• Για τη συγχώνευση ή παράταση της διάρκειας ή διά¬ 
λυση της εταιρείας 

• Σχετικά με το διορισμό εκκαθαριστών σε περίπτωση 
διαλύσεως της Εταιρείας 

• Σχετικά με την έγερση αγωγής κατά μελών του Δ.Σ. ή 
των ελεγκτών για παράβαση καθηκόντων του, τα οποία 
απορρέουν από την εντολή, το καταστατικό και το νόμο. 

Άρθρο 30ο 

Ελεγκτές και Δικαιώματα μειοψηφίας 

1. Η Γ ενική Συνέλευση εκλέγει κάθε χρόνο και για την 
επόμενη εταιρική χρήση δύο (2) ελεγκτές τακτικούς και 
δύο (2) αναπληρωματικούς καθορίζοντας την απόφαση 
διορισμού και την αμοιβή τους σε πέντε (5) ημέρες από τη 
συνεδρίαση της Γ ενικής Συνέλευσης που όρισε τους ελε¬ 
γκτές. Η Εταιρεία πρέπει να τους ανακοινώσει το διορι¬ 
σμό τους και σε περίπτωση που σε πέντε (5) ημέρες δεν 
τον αποποιηθούν θεωρούνται ότι τον αποδέχτηκαν και 

έχουν όλες τις ευθύνες τα δικαιώματα και τις υποχρεώ¬ 
σεις του άρθρου 37του Ν. 2190/20. 

2. Οι ελεγκτές οφείλουν στη διάρκεια της χρήσης να πα¬ 
ρακολουθούν τη λογιστική και διαχειριστική κατάσταση 
της Εταιρείας με δικαίωμα να λαμβάνουν γνώση κάθε βι¬ 
βλίου, λογαριασμού ή εγγράφου και των πρακτικών της 
Γενικής Συνέλευσης, να κάνουν κάθε αναγκαία υπόδειξη 
στο Διοικητικό Συμβούλιο και σε περίπτωση παράβασης 
τωνδιατάξεωντου Νόμου ή του Καταστατικού να την ανα¬ 
φέρουν στον Υπουργό Εμπορίου που εποπτεύει. Μετά τη 
λήξη της χρήσης είναι υποχρεωμένοι να ελέγξουντον ισο¬ 
λογισμό και το λογαριασμό αποτελεσμάτων χρήσης, υπο¬ 
βάλλοντας στην τακτική Γενική Συνέλευση ένα τουλάχι¬ 
στο μήνα πριν την συνεδρίαση της έκθεσης αναφορικά με 
το πόρισμα του ελέγχου τους. Από την έκθεση αυτή ύστε¬ 
ρα από έλεγχο της ακρίβειας και της νομιμότητας των εγ¬ 
γράφων στα βιβλία της επιχείρησης πρέπει να προκύπτει 
με σαφήνεια εάν ο ισολογισμός απεικονίζει την οικονομι¬ 
κή κατάσταση της επιχείρησης στην ημερομηνία της λή¬ 
ξης της χρήσης που ελέγχθηκε, επίσης ο λογαριασμός 
αποτελεσμάτων χρήσης τα αποτελέσματα που προέκυ- 
ψαν. Ειδικά η έκθεση των ελεγκτών πρέπει να αναφέρει: 

• Εάν τους δόθηκαν οι πληροφορίες που είχαν ανάγκη 
για να εκτελέσουντο έργο τους, 

• Εάν γνωστοποιήθηκε όλος ο απολογισμός των εργα¬ 
σιών των υποκαταστημάτων, αν υπάρχουν, 

• Εάν έγινε τροποποίηση στη μέθοδο της απογραφής 
σε σχέση με την προηγούμενη χρήση. Οι ελεγκτές πρέπει 
να είναι στη Γενική Συνέλευση και να δίνουν κάθε πληρο¬ 
φορία σχετική με τον έλεγχο που έκαναν. 

• Οι ελεγκτές μπορούν να επανεκλεγούν και στην 
άσκηση των καθηκόντων τους, ευθύνονται για κάθε πταί¬ 
σμα με υποχρέωση να αποζημιώσουν την εταιρεία. Οι ελε¬ 
γκτές με αίτησή τους στον Πρόεδρο του Δ. Συμβουλίου 
έχουν δικαίωμα να ζητήσουν τη σύγκληση έκτακτης γενι¬ 
κής συνέλευσης, που συγκαλείται υποχρεωτικά σε δέκα 
(10) ημέρες από την επίδοση της αίτησης στον Πρόεδρό 
του, έχοντας αντικείμενο ημερήσιας διάταξης το περιε¬ 
χόμενο της αίτησης. 

Άρθρο 31ο 

Πέρα από αυτά που ορίζονται στο άρθρο 10 αναγνωρί¬ 
ζονται στη μειοψηφία τα δικαιώματα: 

1. Με αίτηση των μετόχων που εκπροσωπούν το 1/20 
του εταιρικού κεφαλαίου που έχει καταβληθεί, που υπο¬ 
βάλλεται στην Εταιρεία πέντε (5) πλήρεις μέρες πριν την 
τακτική Γ ενική Συνέλευση, το Διοικητικό Συμβούλιο είναι 
υποχρεωμένο: 

• Να ανακοινώσει στη Γ ενική Συνέλευση των μετόχων 
τα ποσά που στην τελευταία διετία καταβλήθηκαν για κά¬ 
θε αιτία από την εταιρεία στα μέλη του Δ. Συμβουλίου ή 
στους διευθυντές ή άλλους υπαλλήλους της, καθώς και 
κάθε άλλη παροχή στα πρόσωπα αυτά από κάθε αιτία ή 
σύμβαση που έχουν με την εταιρεία. 

• Να δίνει συγκεκριμένες πληροφορίες που ζητούνται 
για τις υποθέσεις της εταιρείας στο μέτρο που είναι χρή¬ 
σιμες για την πραγματική εκτίμηση των θεμάτων της ημε¬ 
ρήσιας διάταξης. Το Δ. Συμβούλιο μπορεί να αρνηθεί να 
δώσει πληροφορίες που ζητούνται αν υπάρχει σοβαρός 
και προφανής λόγος γράφοντας την αιτιολογία στα πρα¬ 
κτικά. 

2. Με αίτηση μετόχων που εκπροσωπούν το 1/3 του 
εταιρικού κεφαλαίου που έχει καταβληθεί και υποβάλλε¬ 


ται στην εταιρεία στην ίδια προθεσμία της παραπάνω πα¬ 
ραγράφου και με την προϋπόθεση ότι αυτοί δεν εκπρο¬ 
σωπούνται στο Δ. Συμβούλιο είναι υποχρεωμένο να τους 
δώσει στη Γ ενική Συνέλευση ή αν προτιμά πριν σε εκπρό¬ 
σωπό τους, πληροφορίες για την πορεία των εταιρικών 
υποθέσεων και την περιουσιακή κατάσταση της Εταιρεί¬ 
ας. Το Δ. Συμβούλιο μπορεί να αρνηθεί για σοβαρό και 
προφανή λόγο γράφοντας την αιτιολογία στα πρακτικά. 

3. Στις περιπτώσεις του δεύτερου εδαφίου της παρ. Ια 
και της παρ. 2 κάθε αμφισβήτηση για τη βασιμότητα της 
αιτιολογίας την λύνει το Μονομελές Πρωτοδικείο της 
έδρας της Εταιρείας με τη διαδικασία που προβλέπεται 
από το Νόμο. 

4. Με αίτηση μετόχων που εκπροσωπούν το 1/20 του 
εταιρικού κεφαλαίου που έχει καταβληθεί η λήψη απόφα¬ 
σης για κάποιο θέμα της ημερήσιας διάταξης η Γενική Συ¬ 
νέλευση γίνεται με ονομαστική κλήση. 

5. Σε όλες τις παραπάνω περιπτώσεις των προηγούμε¬ 
νων παραγράφων 1 και 2 ακόμα και στις περιπτώσεις του 
άρθρου 10 οι μέτοχοι που ζητούν πρέπει να έχουν τηρή¬ 
σει την κατάθεση, σύμφωνα μετο άρθρο 10, των μετόχων 
που του δίνουν τα παραπάνω δικαιώματα από τη χρονο¬ 
λογία της επίδοσης της αίτησης μέχρι τη συνεδρίαση της 
Γενικής Συνέλευσης και στις περιπτώσεις της παρ. 3 μέ- 
χριτην έκδοση της απόφασηςτου Μονομελούς Πρωτοδι¬ 
κείου. 

6. Μέτοχοι που αντιπροσωπεύουν τουλάχιστον το 1/20 
του εταιρικού κεφαλαίου που έχει καταβληθεί, μπορούν 
να ζητήσουν από το Μονομελές Πρωτοδικείο της έδρας 
της Εταιρείας τη διενέργεια ελέγχου, όταν ισχυρίζονται 
ότι έγιναν πράξεις που παραβίασαν τους νόμους του Κα¬ 
ταστατικού, και τις αποφάσεις της Γενικής Συνέλευσης 
στην κατάρτιση του Ισολογισμού και την οικονομική δια¬ 
χείριση και λειτουργία της Εταιρείας και με την προϋπό¬ 
θεση ότι οι καταγγελλόμενες πράξεις αναφέρονται ότι 
έγιναν σε χρόνο που δεν απέχει πάνω από δύο έτη από τη 
χρονολογία της έγκρισης του Ισολογισμού της χρήσης 
μέσα στην οποία έγιναν. Ο έλεγχος αυτός διατάσσεται 
από το αρμόδιο δικαστήριο και γίνεται σύμφωνα με τις 
διατάξεις του Νόμου. 

7. Μέτοχοι της εταιρείας που αντιπροσωπεύουν το 1/3 
του εταιρικού κεφαλαίου που έχει καταβληθείέχουντο δι¬ 
καίωμα να ζητήσουν από το αρμόδιο δικαστήριο, σύμφω¬ 
να μεταόσαορίζονταιπαραπάνωστηνπαρ. 6, έλεγχοτης 
εταιρείας, αν από την όλη πορεία των εταιρικών υποθέ¬ 
σεων γίνεται πιστευτό ότι η διοίκηση των εταιρικών υπο¬ 
θέσεων δεν γίνεται όπως επιβάλλει η χρηστή και η συνετή 
διαχείριση. Η διάταξη αυτή δεν εφαρμόζεται όταν η μειο¬ 
ψηφία που ζητά εκπροσωπείται στο Δ. Συμβούλιο της 
Εταιρείας. 

8. Αυτοί που ζητούν στις περιπτώσεις των δύο παραγρ. 
6 και 7 πρέπει μέχρι την απόφαση σχετικά με την αίτηση 
να τηρήσουν την κατάθεση στο ταμείο παρακαταθηκών 
και Δανείων ή στην Τράπεζα Ελλάδας ή σε οποιαδήποτε 
άλλη αναγνωρισμένη τράπεζα των μετοχών που τους δί¬ 
νουν το δικαίωμα να κάνουν αίτηση, πάντως όμως όχι σε 
λιγότερο από τριάντα (30) ημέρες από την υποβολή της 
αίτησης. 

Άρθρο 32ο 

Ισολογισμός και διάθεση κερδών 

1. Η εταιρική χρήση αρχίζει από 1 Ιανουάριου και λήγει 
στις 31 Δεκεμβρίου κάθε έτους. Εξαιρετικά η πρώτη αρ- 

χίζει από τη νόμιμη σύσταση της εταιρείας και λήγει στις 
31 Δεκεμβρίου του επόμενου έτους. Στη λήξη της εταιρι¬ 
κής χρήσης το Δ.Σ. επιμελείται το κλείσιμο των ισολογι¬ 
σμών και την κατάρτιση του ισολογισμού με βάση τις δια¬ 
τάξεις του καταστατικού και την Νομοθεσίας. 

2. Μετά την αναγκαία επεξηγηματική έκθεση του Διοι¬ 
κητικού Συμβουλίου και αυτής των ελεγκτών κατατίθεται 
στο γραφείο της Εταιρείας 10 τουλάχιστον ημέρες από τη 
συνεδρίαση της Γενικής Συνέλευσης στην οποία επίσης 
υποβάλλεται. Ακόμα για την έγκυρη λήψη απόφασης από 
τη γενική Συνέλευση στον ισολογισμό πρέπει αυτός να 
έχει ειδικά θεωρηθεί: 

• Από αυτόν που έχει τη Γ ενική Διεύθυνση της Εταιρείας 

• Από τον διευθύνοντα σύμβουλο και αν λείπει από ένα 
μέλος του Διοικητικού Συμβουλίου που το ορίζει 

• Από το διευθύνοντα το λογιστήριο. Όλοι αυτοί είναι 
υποχρεωμένοι αν έχουν αντιρρήσεις στον ισολογισμό 
στον τρόπο κατάρτισής του από άποψη νομιμότητας να 
τις υποβάλλουν στη Γ ενική Συνέλευση έγγραφα. 

3. Αντίγραφο του Ισολογισμού με τις σχετικές εκθέσεις 
του Διοικητικού Συμβουλίου και των ελεγκτών υποβάλλε¬ 
ται στο Υπουργείο Εμπορίου είκοσι (20) ημέρες πριν την 
τακτική Γ ενική Συνέλευση και σε είκοσι (20) ημέρες από 
την έγκριση της Γ ενικής Συνέλευσης αντίγραφο του Ισο¬ 
λογισμού και αντίγραφο των πρακτικών της. 

Ο ισολογισμός έχοντας συνταχθεί σύμφωνα με τα άρ¬ 
θρα 42α, 42β και του Ν. 2190/20 δημοσιεύεται πριν είκοσι 
(20) ημέρες από την ημέρα συνεδρίασης της Γ ενικής Συ¬ 
νέλευσης: 

• Στο τεύχος Α.Ε. και ΕΠΕ της Εφημερίδας της Κυβερ- 
νήσεως. 

• Σε μια ημερήσια πολιτική εφημερίδα από αυτές που 
εκδίδονται στην Αθήνα σύμφωνα με την κρίση του Διοικη¬ 
τικού Συμβουλίου κυκλοφορώντας σε όλη τη χώρα. 

• Σε μια ημερήσια ή εβδομαδιαία οικονομική εφημερί¬ 
δα απ’ αυτές που ορίζονται με απόφαση του Υπουργείου 
Εμπορίου. 

• Σε μια ημερήσια ή εβδομαδιαία πολιτική εφημερίδα 
που εκδίδεται στην έδρα της εταιρείας και αναδημοσιεύ¬ 
εται μετά την έγκρισή του από τη Γ ενική Συνέλευση μόνο 
εφόσον μεταρρυθμιστεί απ’ αυτή. 

Άρθρο 33ο 

Καθαρά κέρδη της εταιρείας είναι αυτά που προκύπτουν 
μετά την αφαίρεση από τα ακαθάριστα κέρδη που πραγ¬ 
ματοποιήθηκαν κάθε εξόδου, κάθε ζημίας, των αποσβέσε¬ 
ων που ορίζει ο Νόμος και κάθε άλλου εταιρικού βάρους. 

Τα καθαρά κέρδη της εταιρείας διατίθενται ως εξής: 

• Πέντε μέχρι δέκα τοις εκατό (5-10%) κρατείται για 
σχηματισμό τακτικού αποθεματικού κεφαλαίου. Η κράτη¬ 
ση αυτή παύει να είναι υποχρεωτική όταν σχηματισθεί τα¬ 
κτικό αποθεματικό κεφάλαιο ίσο με το 1/3 του εταιρικού 
κεφαλαίου και επαναλαμβάνεται όταν μειωθεί μέχρι να 
συμπληρωθεί. 

• Κρατείται το ποσό που απαιτείται για την καταβολή 
στους μετόχους πρώτου μερίσματος από 6% σε συνδυα¬ 
σμό με τις διατάξεις του άρθρου 3 του Α.Ν. 148/67 του 
εταιρικού κεφαλαίου που έχει καταβληθεί, ενώ η ανεπάρ¬ 
κεια μιας χρήσης δεν παρέχει το δικαίωμα για επιβάρυν¬ 
ση άλλης χρήσης. 

• Το τυχόν υπόλοιπο διατίθεται με απόφαση της Γενι¬ 
κής Συνέλευσης για αμοιβή των μελώντου Δ. Συμβουλίου 
για σχηματισμό εκτάκτου αποθεματικού προς διανομή 


πρόσθετου μερίσματος ή προς μεταφορά σε νέο κατά την 
κρίση της Γ ενικής Συνέλευσης. 

Άρθρο 34ο 

1. Μέρισμα καταβάλλεται σ’ αυτόν που προσάγει τη 
σχετική μερισματαπόδειξη μετά την απάτην Γενική Συνέ¬ 
λευση έγκριση του σχετικού ισολογισμού και στην εποχή 
που ορίζει η Γενική Συνέλευση κάθε φορά. 

2. Οι μέτοχοι που δεν ζητούν έγκαιρα τα μερίσματα που 
τους ανήκουν δεν μπορούν να έχουν απαίτηση τόκου κατά 
της Εταιρείας. Τα μερίσματα που δεν ζητήθηκαν σε μια πε¬ 
νταετία από τότε που έγιναν απαιτητά, παραγράφονται. 

3. Προσωρινά μέρισμα μπορεί να καταβληθεί με από¬ 
φαση του Διοικητικού Συμβουλίου αν 20 τουλάχιστον ημέ¬ 
ρες πριν την καταβολή του δημοσιευθεί: 

• Από μία ημερήσια εφημερίδα που εκδίδεται στην Αθή¬ 
να και ευρύτερης κυκλοφορίας σύμφωνα με την κρίση 
του Δ. Συμβουλίου, 

• Από μία οικονομική εφημερίδα απ’ αυτές που ορίζο¬ 
νται με υπουργική απόφαση 

• Από το τεύχος ΑΕ και ΕΠΕ της Εφημερίδας της Κυ- 
βερνήσεως 

• Από μια ημερήσια ή εβδομαδιαία πολιτική εφημερίδα 
από αυτές που εκδίδονται στην έδρα της Εταιρείας και 
υποβληθεί στο Υπουργείο Εμπορίου λογιστική κατάστα¬ 
ση για την εταιρική περιουσία. Πάντως τα μερίσματα που 
διανέμονται με τον παραπάνω χρόνο δεν μπορεί να υπερ- 
βούν το μισό των καθαρών κερδών σύμφωνα με τη λογι¬ 
στική κατάσταση. 

Άρθρο 35ο 
Διοικητική Δομή 

Η εταιρεία θα οργανωθεί, για την επίτευξη του σκοπού 
της στα παρακάτω γραφεία και τμήματα: 

1. Τμήμα Διοίκησης 

• Γ ραφείο Διεύθυνσης 

• Γ ραφείο Γ ραμματείας και Διοικητικής Μέριμνας 

• Λογιστήριο-Ταμείο 

2. Τμήμα Παραγωγής 

• Γ ραφείο Μελετών 

• Τεχνικό Γραφείο 

• Εργατοτεχνικό προσωπικό 

3. Τμήμα Υποστήριξης 

• Συνεργείο συντήρησης μηχανημάτων και εξοπλισμού 

• Αποθήκες πρώτων υλών. 

Άρθρο 36ο 

ΤΗΡΟΥΜΕΝΑ ΒΙΒΛΙΑ-ΣΤΟΙΧΕΙΑ 

• Η εταιρεία συντάσσει ετήσιο προϋπολογισμό -απολογι- 
σμό-ισολογισμό τα οποία εγκρίνονται από το Δ.Σ. της εται¬ 
ρείας. Ο προϋπολογισμός εγκρίνεται πριν από την έναρξη 
της διαχειριστικής χρήσης, ενώ ο απολογισμός εγκρίνεται 
στην πρώτη συνεδρίαση από τη λήξη της χρήσης. 

• Η εταιρική χρήση ορίζεται ετήσια αρχόμενη από την 
1η Ιανουάριου και λήγουσα 31η Δεκεμβρίου, εκτός από 
την 1η εταιρική χρήση που θα αρχίσει απάτην καταχώρη- 
ση του καταστατικού στα βιβλία εταιρειών του Πρωτοδι¬ 
κείου Ρόδου. 

Άρθρο 37ο 

ΛΥΣΗ ΚΑΙ ΕΚΚΑΘΑΡΙΣΗ 

Το Διοικητικό Συμβούλιο είναι υποχρεωμένο να συγκα- 
λέσει Γ ενική Συνέλευση για να αποφασίσει για διάλυση ή 

όχι της εταιρείας όταν η αξία του ενεργητικού της στη σύ¬ 
νταξη του ισολογισμού μετά την αφαίρεση του παθητικού 
γίνει κατώτερη του μισού εταιρικού κεφαλαίου που έχει 
καταβληθεί. 

Η εταιρεία διαλύεται: 

α) Όταν λήξει χωρίς να παραταθεί η διάρκειά της 

β) Πριν τη λήξη της διάρκειας, με απόφαση της Γενικής 
Συνέλευσης των μετόχων 

γ) Σε περίπτωση κήρυξης της εταιρείας σε κατάσταση 
πτώχευσης. 

Τη διάλυση της επιχείρησης ακολουθεί η εκκαθάριση. 

Άρθρο 38ο 

• Σε κάθε περίπτωση διάλυσης της Εταιρείας εκτός της 
πτώχευσης η Γενική Συνέλευση κανονίζει τον τρόπο εκ¬ 
καθάρισης των υποθέσεων ορίζοντας τρεις εκκαθαρι- 
στές και την αμοιβή τους. 

• Ο διορισμός εκκαθαριστών συνεπάγεται αυτοδίκαια 
την παύση της εξουσίας του Δ. Συμβουλίου, που το υπο- 
καθιστούν οι εκκαθαριστές έχοντας κάθε αρμοδιότητα 
του Δ. Συμβουλίου και κάθε άλλη που τους αναθέτει η Γε¬ 
νική Συνέλευση που θα αποφασίσει την εκκαθάριση. 

• Οι εκκαθαριστές είναι υποχρεωμένοι με την ανάληψη 
των καθηκόντων τους να κάνουν απογραφή της εταιρικής 
περιουσίας και να δημοσιεύσουν όπως ορίζεται, τον Ισο¬ 
λογισμό, αντίγραφό του υποβάλλουν στο Υπουργείο 
Εμπορίου. Την ίδια υποχρέωση δημοσίευσης ισολογι¬ 
σμού έχουν και κατά τη λήξη της εκκαθάρισης. 

• Οι εκκαθαριστές αποφασίζουν με πλειοψηφία, έχουν 
δικαίωμα και υποχρέωση να κάνουν την ρευστοποίηση 
του ενεργητικού της Εταιρείας και να εξοφλήσουν το πα¬ 
θητικό της. Γι’ αυτό το σκοπό η Γενική Συνέλευση τους πα¬ 
ραχωρεί όλα τα δικαιώματα που απαιτούνται για την 
απρόσκοπτη εκτέλεση της εντολής του. Επίσης με την 
έγκριση της Γ ενικής Συνέλευση κάνουν την εκποίηση του 
ενεργητικού της Εταιρείας συνολικά. 

• Επίσης είναι υποχρεωμένοι να προσκαλούν τη Γενική 
Συνέλευση ύστερα από αίτηση με ημερήσια διάταξη που 
υποβάλλουν οι μέτοχοι που εκπροσωπούν το 1/20 του 
εταιρικού κεφαλαίου που έχει καταβληθεί. Η Γ ενική Συνέ¬ 
λευση συγκαλείται σε ένα μήνα από την υποβολή της πα¬ 
ραπάνω αίτησης των μετόχων. 

Άρθρο 39ο 

• Στη διάρκεια της εκκαθάρισης η Γ ενική Συνέλευση 
διατηρεί όλα τα δικαιώματάτης όταν συνέρχεται, συζητεί 
και αποφασίζει, σύμφωνα με τις διατάξεις του Καταστατι¬ 
κού και εγκρίνει τους λογαριασμούς της εκκαθάρισης 

• Των Γ ενικών Συνελεύσεων προεδρεύει μέχρι να εκλε¬ 


γεί οριστικός Πρόεδρος ο κάτοχος περισσοτέρων μετο¬ 
χών προσλαμβάνοντας γραμματέα ένα μέτοχο. 

Άρθρο 40ο 

ΤΡΟΠΟΠΟΙΗΣΗ ΤΟΥ ΚΑΤΑΣΤΑΤΙΚΟΥ 

Το καταστατικό αυτό επιτρέπεται να τροποποιείται, κά¬ 
θε όμως τροποποιητική πράξη πρέπει να εγγράφεται στα 
βιβλία εταιρειών του Πρωτοδικείου της έδρας της Εται¬ 
ρείας. 

Άρθρο 41ο 

Κάλυψη και καταβολή κεφαλαίου 

Το κεφάλαιο της εταιρείας που ορίζεται στο άρθρο 5 σε 
οχτακόσιες μία χιλιάδες Ευρώ (801.000) και η αξία των 
801 μετοχώνπου αντιστοιχούν σε αυτό, κάθε μιας ονομα¬ 
στικής αξίας 1000 ευρώ καλύπτεται κατά 30% με την κα¬ 
ταβολή μετρητών από τους μετόχους (230.688 ευρώ από 
το Δήμο, 4.806 ευρώ από την ΑΔΕ και 4.806 ευρώ από την 
ΔΕΥΑΚ) και κατά 70% (560.700 ευρώ) από τραπεζικό δα¬ 
νεισμό. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Καλλιθέας, ύψους 
216.270,00 ευρώ για το έτος 2004 και θα προβλεφθεί σχε¬ 
τική πίστωση στον προϋπολογισμό οικ. έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 4 Φεβρουάριου 2004 

Με εντολή Γ ενικής Γ ραμματέως Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-Φ- 

(3) 

Χορήγηση άδειας άσκησης επαγγέλματος Φυσικού Νο¬ 
σοκομείων εκτός της περιοχής των ιοντιζουσών ακτι¬ 
νοβολιών. 

Ο ΝΟΜΑΡΧΗΣ ΙΩΑΝΝΙΝΩΝ 

Με την 925/18.2.2004 απόφαση του Νομάρχη Ιωαννί- 
νωνπου εκδόθηκε σύμφωνα με τις κείμενες διατάξεις, χο¬ 
ρηγείται άδεια άσκησης επαγγέλματος Φυσικού Νοσοκο¬ 
μείων εκτός της περιοχής των Ιοντιζουσών Ακτινοβολιών 
στον Καραμπά Παναγιώτη του Ευσταθίου, για όλη την επι¬ 
κράτεια. 

Με εντολή Νομάρχη 
Ο Διευθυντής κ.α.α. 

ΙΩΑΝΝΗΣ ΚΟΡΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙπίΙρ: νννννν. θΐ. 9 γ - β-ιτιβίΙ: ννβ6πη35ίβΓ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουίΌ, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή ΟΟ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΙΌΓη και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

Τα παραπάνω οά-Γοηι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊπΙθΓηθΙ : ΗΗρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































